सवाई माधोपुर में ठगी के आरोपी पुलिस रिमांड पर
सवाईमाधोपुर| कोतवालीथाना पुलिस धन को दोगुना करने का लालच देकर ठगी करने वाले चार आरोपियों को रविवार को न्यायालय में पेश किया, जहां से उन्हें न्यायालय ने दो दिन के पुलिस रिमांड पर सौंपा है। इससे जुड़े तीन आरोपी शनिवार से पीसी रिमांड पर हैं। पुलिस आरोपियों से पूछताछ कर रही है। सभी आरोपियों की पुलिस रिमांड अवधि समाप्त होने पर सोमवार को न्यायालय में पेश किया जाएगा।
जांच अधिकारी गजानंद शर्मा ने बताया कि आरोपी लोगों को दोगुना धन करने का झांसा देकर उनसे खाते खुलवाते हैं और लंबे समय तक ठगी करने के बाद फरार हो जाते हैं तथा दूसरे जिले में जाकर अपनी ब्रांच खोल लेते हैं। इस संबंध में रामस्वरूप गुर्जर निवासी तिलक नगर नीमली रोड ने 23 फरवरी को मामला दर्ज कराया था। इस पर पुलिस ने कंपनी के एजेंट बुद्धिप्रकाश जागा निवासी तिलक नगर नीमली रोड सवाई माधोपुर, कंपनी के असिस्टेंट डायरेक्टर बबलू प्रजापत निवासी श्योपुर म.प्र., अब्दुल कलाम निवासी सवाई माधोपुर, गंगाराम पुत्र बजरंगा माली निवासी दोंदरी, चेतराम बैरवा पुत्र रूपचंद बैरवा निवासी गंगापुर सिटी, मुकेश कुशवाह पुत्र बजरंगलाल कुशवाह निवासी चंद्रपुरा तहसील बड़ौदा थाना श्योपुर और रामकेश गुर्जर पुत्र घनश्याम गुर्जर निवासी सुनारी थाना सूरवाल को गिरफ्तार किया जा चुका है।
उन्होंने बताया कि आरोपी बुद्धिप्रकाश, बबलू अब्दुल सलाम तीन दिन के पुलिस रिमांड पर चल रहे है। शेष आरोपी चेतराम बैरवा, गंगाराम माली, मुकेश कुशवाह रामकेश गुर्जर को न्यायालय ने दो दिन के पीसी रिमांड पर सौंपा।
bho_Deva hin_Deva hin_Deva hin_Deva